Жуау Шавиер де Матуш
Нима, прекрасна нимфо, заслужава…

Превод от португалски: Симеон Хаджикосев, 1984

chitanka.info

Нима, прекрасна нимфо, заслужава

от моята любов да бягаш дива?

Ела, стори вълната златогрива

във оня миг, когато зазорява.

Ако бъбривостта те отегчава,

ти замълчи, надменна и красива,

ала възседнала вълна пенлива,

пред моя взор яви се величава.

Обична нимфо, виждам те засмяна,

с кристално тяло яхнала вълната,

към мене да летиш сред пръски пяна!

Но скоро прояснява се лъжата:

вълната в своя порив див е спряна,

поляга обезсилена водата!…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.